ገቢዎችና ጉምሩክ ባለስልጣን 25 ቢለዮን ብር ሰበሰበ
አዲስ አበባ፤ ጥቅምት 18/2006 (ዋኢማ) –  የኢትዮጵያ ገቢዎችና ጉምሩክ ባለስልጣን በ2006  የመጀመሪያ ሩብ ዓመት 25 ነጥብ3 ቢሊዮን ብር መሰብሰብ መቻሉን አስታወቀ፡፡ባለስለጣኑ የ2006 ዓም  የመጀመሪያ ሩብ ዓመት የስራ አፈፃፀም ሪፖርቱን አቅረቧል፡፡የባለስለጣኑ የትምህርት  ኮሙኒኬሽን ዳይሮክተሬት ዳይሬከተር አቶ  ኤፍሬም መኮንን በሩብ አመቱ  የተሰበሰበው ካለፈው አመት ተመሳሳይ ወቀት ጋር ሲነፃፀር የ3ቢሊዮን ብር ብለጫ አለው ብለዋል፡፡ይህም ባለስልጣን መስሪያ ቤቱ በአመቱ ለመሰብሰብ ያቀደውን 116ቢሊዮን ብር ገቢ ለማሳካት እንደሚችል አመላካች መሆኑን ገልፀዋል፡፡ከዚህ በተጨማሪ መካከለኛ ገቢ ግብር ከፋዮችን ለብቻቸው ለማስተናገድ የሚያሰችሉ ሁለት ቅርንጫፎችን በመክፈት የተጣጣመ የታክስ ስረዓት በሩብ አመቱ እንዲተገበር ማድረግ ተችሏል ሲል ኢሬቴድ ዘግቧል፡፡